በኢትዮጵያ እየተስተዋለ ያለውን ግጭት ለማስወገድ በትኩረት ሊሠራ እንደሚገባ የኢትዮጵያ ኦርቶዶክስ ተዋህዶ ቤተ ክርስቲያን ቅዱስ ሲኖዶስ አሳሰበ፡፡
ባሕር ዳር፡ ጥቅምት 12/2013 (አብመድ) በኢትዮጵያ የሚታየውን ግጭት እና አለመረጋጋት ለማስወገድ የሃይማኖት መሪዎች፣ መንግሥት እና ምዕመናን ትኩረት ሰጥተው ሊሠሩ እንደሚገባ የኢትዮጵያ ኦርቶዶክስ ተዋህዶ ቤተ ክርስቲያን ቅዱስ ሲኖዶስ አሳስቧል፡፡ብፁዕ ወቅዱስ አቡነ ማትያስ ቀዳማዊ ፓትርያርክ ርእሰ ሊቃነ ጳጳሳት ዘኢትዮጵያ ሊቀ ጳጳስ ዘአክሱም ወእጨጌ ዘመንበረ ተክለሃይማኖት የቅዱስ ሲኖዶሱን ጉባኤ ሲከፍቱ እንዳሉት በኢትዮጵያ እየተስተዋሉ ያሉት ግጭቶችና አለመግባባቶች ብዙ ጉዳቶችን እያስከተሉ ነው፡፡ልዩነቶችን በውይይት በመፍታት እርቅን ማስፈን እና ዘላቂ ሰላምን ማረጋገጥ እንደሚገባ ፓትርያርኩ አሳስበዋል፡፡